దీపావళి సంతోషంగా సాగాలంటే.. ఈ జాగ్రత్తలు తప్పనిసరి WATCH LIVE TV
భారత్- పాక్ క్రికెట్‌లోకి రాజకీయాలొద్దు..!
భారత్, పాకిస్థాన్ మధ్య క్రికెట్‌ మ్యాచ్‌ల్లోకి రాజకీయాలు తీసుకురావొద్దని పాకిస్థాన్ మాజీ కెప్టెన్ అఫ్రిది సూచించాడు. 2014లో
TNN | Updated:
Feb 19, 2018, 06:39PM IST
భారత్, పాకిస్థాన్ మధ్య క్రికెట్&zwnj; మ్యాచ్&zwnj;ల్లోకి రాజకీయాలు తీసుకురావొద్దని పాకిస్థాన్ మాజీ కెప్టెన్ అఫ్రిది సూచించాడు. 2014లో భారత క్రికెట్ నియంత్రణ మండలి (బీసీసీఐ), పాకిస్థాన్ క్రికెట్ బోర్డు (పీసీబీ) మధ్య జరిగిన ఒప్పందం ప్రకారం 2015-2023 మధ్యకాలంలో ఆరు ద్వైపాక్షిక సిరీస్&zwnj;లు జరగాల్సి ఉంది. కానీ.. పాకిస్థాన్ తరచూ కాల్పుల ఒప్పందాన్ని విరమిస్తూ కవ్వింపు చర్యలకు దిగుతుండటంతో భారత్ ఆ దేశంతో క్రికెట్ మ్యాచ్&zwnj;లు ఆడేందుకు విముఖత ప్రదర్శిస్తోంది. దీంతో.. మ్యాచ్&zwnj;లు జరగకపోవడంతో తాము ఆర్థికంగా చాలా నష్టపోయామని.. బీసీసీఐ నుంచి పరిహారం ఇప్పించాలంటూ పీసీబీ ఇటీవల అంతర్జాతీయ క్రికెట్ మండలి (ఐసీసీ)ని ఆశ్రయించింది. ఇరు దేశాల క్రికెట్ మ్యాచ్&zwnj;ల నిర్వహణపై నీలినీడలు కమ్ముకుంటుండటంతో తాజాగా అఫ్రిది స్పందించాడు.
&lsquo;రాజకీయాలకి దూరంగా క్రీడలు ఉండాలని నా అభిమతం. ఇరు దేశాల మధ్య సామరస్య వాతావరణం పెంపొందేందుకు క్రీడలు ఒక వారధిలా పనిచేస్తాయి. అంతేకాదు.. దేశాల మధ్య శాంతిని కూడా నెలకొల్పడంలో క్రీడలదే ప్రముఖపాత్ర&rsquo; అని అఫ్రిది వెల్లడించాడు. ఇటీవల భారత రక్షణశాఖ మంత్రి నిర్మల సీతారామన్ వద్ద ఇరు దేశాల క్రికెట్ బోర్డుల మధ్య జరిగిన ఒప్పందం గురించి ప్రస్తావనరాగా.. ఇప్పట్లో దాయాది దేశంతో క్రికెట్ మ్యాచ్&zwnj;లు ఆడటం అసాధ్యమంటూ కొట్టిపారేశారు. ఈ నేపథ్యంలోనే అఫ్రిది రాజకీయాల ప్రస్తావన తెచ్చినట్లు తెలుస్తోంది.